«Fryktvekkende bilder» og sterke virkemidler. Slik vil Mehls utvalg bekjempe voldtekt.
Emilie Enger Mehls utvalg er svært kritisk til myndighetenes innsats mot voldtekt. Det foreslår 30 nye tiltak og en «antirøykekampanje». Justisminister Emilie Enger Mehl (Sp) mottok utredningen på kvinnedagen. Hun vil kunne lese at Voldtektsutvalget er kritisk til myndighetenes manglende innsats på en rekke områder. Om et svært alvorlig og økende problem: Voldtekt – som rammer mange unge mennesker. Så nå vil utvalget vil røske opp. Skikkelig. Justisminister Emilie Enger Mehl ønsker opptrapping i arbeidet mot voldtekt. – Vi er forpliktet til å forebygge voldtekt. Det skal være trygt å være kvinne i Norge, både i det offentlige rom og hjemme, sier Mehl, som sier dette er en prioriteringssak for regjeringen. Hun sier det ikke var tilfeldig at hun mottok meldingen på kvinnedagen. Voldtektsutvalget har fått med seg at politikere har laget flere handlingsplaner og tiltak. Og at voldtektssaker omtales som prioriterte saker. Men utvalget ser også en annen virkelighet:  «Manglende prioritering av voldtektssaker fra ansvarlige myndigheter». De kritiserer forebyggingen i helsetjenesten, arbeidet i politiet og påtalemyndigheten. De mener at voldtekt i liten grad er blitt prioritert ved fordeling av offentlige ressurser. Det er snarere blitt underkommunisert som samfunnsutfordring og folkehelseproblem. Politiske føringer er uklare, ifølge rapporten. Utvalget er ledet av kommuneoverlege Ole Henrik Augestad.  Det peker på en rekke grelle forhold som det må ryddes opp i. Noen av dem er disse: Alt dette skjer mens flere barn, unge og voksne blir voldtatt. Dagens system rammer kvinner og jenter hardt. Slik utvalget ser det, blir ikke håndtering av voldtektssaker i politiet og påtalemyndigheten tilstrekkelig prioritert. – Noen voldtektsutsatte sier at kontakten med politiet oppleves som en belastning, sier Augestad på en pressekonferanse i forbindelse med fremleggelsen. Først blir man utsatt for voldtekt. Så opplever mange at behandlingen av straffesaken er krevende, og å bli dårlig ivaretatt under etterforskningen. Sakene håndteres av etterforskere og påtalejurister uten spesialkompetanse. Barn som voldtas, får også dårligere oppfølging enn voksne, ifølge rapporten.  Utvalget mener at offentlige myndigheter må skape et rettssystem som fornærmede har tillit til og ønsker å henvende seg til. 30 tiltak og en antirøykekampanje I dag finnes ingen etat på nasjonalt nivå som har et overordnet ansvar for arbeidet mot voldtekt. Derfor foreslår utvalget å opprette en permanent voldtektsseksjon ved Kripos. De hadde det, men det ble nedlagt i 2019. Voldtektsutvalget har 30 forslag til tiltak som gjelder en helhetlig politikk, forebygging, støttetjenester, straffeforfølging og forskning.  Her er noen av dem: I tillegg til 30 tiltak minner utvalget om dette:  For rundt 20 år siden satte staten inn støtet mot røykingens helseskader. Det ble satset på kampanjer i mediene. Da ble det blant annet brukt «fryktvekkende bilder».  Utvalget er bekymret for at så mange unge blir voldtatt. Derfor foreslår det omfattende holdningskampanjer, særlig rettet mot unge. Om grenser, samtykke og sammenheng mellom rus og voldtekt.  Det bør brukes sterke virkemidler, mener utvalget. For ofte ender gutter opp som voldtektsmenn.
Voldtektsutvalget mener norske myndigheter ikke gjør nok mot voldtekt. Det foreslås 30 nye tiltak og en kampanje lik den mot røyking for ca. 20 år siden.  Utvalget kritiserer manglende forebygging og prioritering av voldtekt i helsetjenesten, politiet og påtalemyndigheten.  Utvalget foreslår en permanent voldtektsseksjon ved Kripos.